ako prebieha bezvýkopová oprava potrubia?
s bezvýkopovou technológiou máme bohaté skúsenosti, preto vieme zvoliť efektívny postup. celý proces monitorujeme inšpekčnou kamerou, ktorá je v pohotovosti pred, počas aj po oprave.
vysokotlakový epoxidový nástrek vnútornej konštrukcie potrubia realizujeme metódou spray system. najprv odstránime nežiaduce prvky v trase potrubia a frézovaním zdrsníme povrch konštrukcie. nánosy v rúrach vypláchneme vysokotlakovým čističom a vnútro potrubného systému vysušíme kombináciou odporového lanka a teplovzdušného dela. zaistíme tým lepšie spojenie prídavných materiálov.
potom zhotovíme spojovaciu vrstvu v podobe adhézneho mostu, a to rozprašovaním a rozotieraním epoxidovej zmesi b60. nasleduje nanášanie prvej vrstvy epoxidového nástreku. vnútorná sanácia bez výstuhy pod vysokým tlakom si vyžaduje aj druhú vrstvu rovnakého epoxidového nástreku (zmes b20). obe vrstvy vytvrdnú zhruba za 40 minút. na záver skontrolujeme potrubie kamerou, a prípadne odstránime nedorobky a nadbytočné prvky.
bezvýkopová oprava potrubia si vyžaduje veľmi bezpečné a opatrné prevedenie. pred realizáciou sa potrebujeme uistiť, že nespôsobíme škody na majetku a neohrozíme zdravie ľudí. na verejných komunikáciách môžeme pracovať len so súhlasom príslušného stavebného úradu a magistrátu – obecného zastupiteľstva alebo správcu danej komunikácie.
ak sú v blízkosti uložené inžinierske siete, požadujeme ich vytýčenie vrátane ochranného pásma, prípadne náhľad do vytyčovacích protokolov. je dôležité, aby nekrižovali cestu našej technike. okrem toho ako objednávateľ podpíšete čestné vyhlásenie, že ste nezamlčali žiadne skutočnosti, ktoré by mohli narušiť bezpečnú realizáciu opravy. v prípade zamlčaní týchto skutočností nenesieme zodpovednosť za možné škody.